               EUROOPAN KOMISSIO
            Bryssel 27.4.2018
            COM(2018) 247 final
            2018/0116(NLE)
            Ehdotus
            NEUVOSTON PÄÄTÖS
            jäsenvaltioille annettavasta valtuutuksesta tulla Euroopan unionin edun mukaisesti turvallisuutta, turvatoimia ja palveluja koskevaa yhdennettyä lähestymistapaa jalkapallo-otteluissa ja muissa urheilutilaisuuksissa koskevan Euroopan neuvoston yleissopimuksen osapuoleksi (CETS N:o 218)

               PERUSTELUT

               1.EHDOTUKSEN AIHE

               Tämä ehdotus koskee päätöstä, jolla jäsenvaltiot valtuutetaan allekirjoittamaan ja ratifioimaan Euroopan unionin edun mukaisesti Euroopan neuvoston yleissopimus turvallisuutta, turvatoimia ja palveluja koskevasta yhdennetystä lähestymistavasta jalkapallo-otteluissa ja muissa urheilutilaisuuksissa (’CETS N:o 218’ tai ’yleissopimus’).

               2.EHDOTUKSEN TAUSTA

               2.1.Tausta

                  Brysselin Heysel-stadionilla 29. toukokuuta 1985 pelatun Euroopan cupin loppuottelun yhteydessä jalkapallokannattajien välisissä väkivaltaisissa yhteenotoissa kuoli 39 ihmistä ja loukkaantui satoja. Tämän katastrofin jälkeen Euroopan neuvosto laati eurooppalaisen yleissopimuksen katsojien väkivallasta ja epäsopivasta käyttäytymisestä urheilutilaisuuksissa ja erityisesti jalkapallo-otteluissa (’CETS N:o 120’ tai ’yleissopimus N:o 120’). Yleissopimuksessa N:o 120 keskityttiin väkivaltaisten tapahtumien ja epäsopivan käyttäytymisen ehkäisemiseen ja torjuntaan sekä niihin reagoimiseen stadioneilla ja niiden välittömässä läheisyydessä. Yleissopimus N:o 120 tuli voimaan 1. marraskuuta 1985, ja sen on ratifioinut 41 sopimuspuolta, joihin sisältyvät useimmat Euroopan unionin jäsenvaltiot.

                  Joulukuussa 2013 Euroopan neuvoston ministerikomitea katsoi yleissopimuksen N:o 120 pätevyyttä ja päivitystarvetta koskevan selvityksen perusteella, että yleissopimus N:o 120 oli vanhentunut. Sen sisältö, erityisesti painotukset turvatoimiin, katsottiin kokemuksen ja hyviksi todettujen käytäntöjen perusteella epäjohdonmukaiseksi ja sen katsottiin poikkeavan yleissopimuksen pysyvän komitean antamista tuoreemmista suosituksista. Ministerikomitea antoi tästä syystä pysyvälle komitealle tehtäväksi tarkistaa yleissopimusta N:o 120. Yleissopimuksen tarkistuksen sijaan pysyvä komitea päätti laatia täysin uuden sopimustekstin. Tämän työn tuloksena syntyi yleissopimus N:o 218.

               2.2.Yleissopimus

                  Yleissopimuksen N:o 218 tavoitteena on luoda turvattu, turvallinen ja lämminhenkinen ympäristö jalkapallo-otteluissa ja muissa urheilutilaisuuksissa (2 artikla). Yleissopimuksessa erotetaan toisistaan ”turvallisuustoimenpiteet”, ”turvatoimenpiteet” ja ”palvelutoimenpiteet” (3 artikla).

                  Yleissopimuksessa edellytetään, että osapuolet ottavat käyttöön ”turvallisuutta, turvatoimia ja palveluita koskevan yhdennetyn, monitoimijaisen ja tasapainoisen lähestymistavan” (2 artiklan a alakohta), millä tarkoitetaan lähestymistapaa, joka perustuu sen tiedostamiseen, että ”jalkapallo-otteluissa ja muissa urheilutilaisuuksissa toteutettavat turvallisuus-, turva- ja palvelutoimenpiteet ovat poikkeuksetta osittain päällekkäisiä ja vaikutukseltaan yhteydessä toisiinsa, että niiden on oltava tasapainoisia eikä niitä voi suunnitella tai toteuttaa erillisinä” (3 artiklan f alakohta).

                  Yleissopimuksessa edellytetään, että sopimuspuolet varmistavat kansalliset ja paikalliset koordinointijärjestelyt, jotta monitoimijaista yhdennettyä lähestymistapaa turvallisuuteen, turvatoimiin ja palveluihin voidaan kehittää ja toteuttaa (4 artikla). Sopimuspuolten edellytetään toteuttavan useita erilaisia toimenpiteitä, joilla turvallisuus, turvatoimet ja palvelut urheilustadioneilla voidaan varmistaa (5 artikla). Niiden on esimerkiksi varmistettava, että stadioneiden toimintajärjestelyissä varaudutaan tehokkaaseen yhteistyöhön poliisin, pelastuspalveluiden ja kumppanitoimijoiden kanssa, ja että toimintajärjestelyt sisältävät selkeät toimintaperiaatteet ja menettelyt, jotka koskevat esimerkiksi rasistista tai syrjivää käytöstä (5 artiklan 5 alakohta). Sopimuspuolten edellytetään myös kannustavan kaikkia asianomaisia toimijoita tekemään yhteistyötä, jotta julkisista tiloista stadionin ulkopuolella voidaan luoda turvallisia, turvattuja ja lämminhenkisiä ympäristöjä (6 artikla). Sopimuspuolten tulee varmistaa, että asianomaiset toimijat laativat varo- ja pelastussuunnitelmat (7 artikla). Lisäksi niiden tulee kehottaa kaikkia toimijoita ennakoivaan ja säännölliseen yhteydenpitoon kannattajien ja paikallisyhteisöjen kanssa (8 artikla).

                  Poliisin toimien osalta yleissopimuksen 9 artiklassa edellytetään, että sopimuspuolet varmistavat, että ”poliisin strategioita laaditaan, arvioidaan säännöllisesti ja parannellaan”, ja että niissä otetaan huomioon hyvät käytännöt, ja että ne ovat yhdenmukaisia turvallisuutta, turvatoimia ja palveluja koskevan yhdennetyn lähestymistavan kanssa. Sopimuspuolten on myös varmistettava, että poliisi toimii yhteistyössä asianomaisten sidosryhmien kanssa.

                  Yleissopimuksen lainrikkomisen ehkäisyä ja seuraamuksia koskevassa 10 artiklassa edellytetään, että sopimuspuolet ”ryhtyvät kaikkiin mahdollisiin toimiin” vähentääkseen väkivaltaisuuksien tai yleisen järjestyksen häiriöiden riskiä ja varmistavat kansallisen ja kansainvälisen oikeuden mukaisesti, että ”käytössä on tehokkaita poissulkemisjärjestelyjä, jotka ovat tarkoituksenmukaisia riskin luonteeseen ja sijaintiin nähden”, jotta väkivaltaisuuksia ja häiriöitä voidaan ehkäistä ja estää. Sopimuspuolten edellytetään myös tekevän ”yhteistyötä pyrkiessään varmistamaan, että ulkomailla lakia rikkoneille yksilöille määrätään asianmukaiset seuraamukset” (10 artiklan 3 kohta) ja harkitsevan, että ”oikeus- tai hallintoviranomaisille, jotka vastaavat seuraamusten määräämisestä yksilöille, jotka ovat aiheuttaneet jalkapalloon liittyviä väkivaltaisuuksia ja/tai yleisen järjestyksen häiriöitä tai myötävaikuttaneet niihin, annetaan mahdollisuus rajoittaa tällaisten henkilöiden matkustamista toisessa maassa järjestettäviin jalkapallotilaisuuksiin” (10 artiklan 4 kohta).

                  Yleissopimuksen 11 artiklan otsikkona on ”Kansainvälinen yhteistyö”. Siinä velvoitetaan sopimuspuolet perustamaan kansallinen jalkapalloalan tietopiste, joka toimii yhtenä yhteyspisteenä tietojen vaihtamiseen sellaisen jalkapallo-ottelun yhteydessä, johon liittyy kansainvälinen ulottuvuus, ja joka järjestää muut kansainväliseen poliisiyhteistyöhön liittyvät asiat (11 artiklan 2–4 kohta). Yleissopimuksen 11 artiklan 2–4 kohdan tekstin lähtökohtana on ollut 25. huhtikuuta 2002 tehty kansainvälisten jalkapallo-otteluiden turvallisuutta koskeva neuvoston päätös 2002/348/YOS, ja yleissopimuksen kohdassa käytetään kyseisen päätöksen termejä.

                  Yleissopimuksen loppulausekkeet koskevat allekirjoittamista (16 artikla), voimaantuloa (17 artikla), muiden kuin jäsenvaltioiden liittymistä (18 artikla), yleissopimuksen vaikutuksia suhteessa yleissopimukseen 120 (19 artikla), alueellista soveltamista (20 artikla), irtisanoutumista (21 artikla) ja ilmoituksia (22 artikla). Nämä lausekkeet perustuvat olennaisilta osin yleissopimusten ja sopimusten malliloppulausekkeisiin, joista on päätetty Euroopan neuvostossa helmikuussa 1980, ja yleissopimuksen N:o 120 loppulausekkeisiin.

               2.3.Unionin olemassa oleva lainsäädäntö ja käytännöt tällä alueella

                  Unioni on hyväksynyt lukuisia toimenpiteitä, jotka koskevat poliisiyhteistyötä ja poliisiviranomaisten tietojenvaihtoa. Erityisesti jalkapallo-otteluiden turvallisuutta ja turvatoimia koskevan poliisiyhteistyön ja poliisiviranomaisten tietojenvaihdon osalta unioni on hyväksynyt turvallisuudesta kansainvälisten jalkapallo-otteluiden yhteydessä 25. huhtikuuta 2002 tehdyn neuvoston päätöksen 2002/348/YOS
                     1
                  . Neuvoston päätös 2002/348/YOS perustui Euroopan unionista tehdyn sopimuksen 30 artiklan 1 kohdan a alakohtaan, joka on tällä hetkellä Euroopan unionin toiminnasta tehdyn sopimuksen 87 artiklan 1 kohta, sekä Euroopan unionista tehdyn sopimuksen 34 artiklan 2 kohdan c alakohtaan, joka on kumottu.

                  Neuvoston päätöksessä 2002/348/YOS edellytetään, että kunkin jäsenvaltion on ”perustettava tai nimettävä poliisitoimeen liittyvä kansallinen jalkapalloalan tietopiste”, joka ”on suora keskusyhteyspiste, jonka tehtävänä on huolehtia kansainvälisiin jalkapallo-otteluihin liittyvästä tietojenvaihdosta ja edistää niitä koskevaa kansainvälistä poliisiyhteistyötä” (1 artikla). Neuvoston päätöksessä määritellään kansallisten jalkapalloalan tietopisteiden tehtävät (2 artikla), poliisitiedot, joita niiden välillä vaihdetaan (3 artikla) ja niiden välinen yhteydenpitomenettely (4 artikla). Turvallisuudesta kansainvälisten jalkapallo-otteluiden yhteydessä tehdyn päätöksen 2002/348/YOS muuttamisesta 12 päivänä kesäkuuta 2007 tehdyssä neuvoston päätöksessä 2007/412/YOS
                     2
                   lisättiin päätökseen säännöksiä säännöllisistä arvioista jalkapallo-otteluiden yhteydessä esiintyvistä levottomuuksista (2 artiklan 6 kohta) ja tietojen vaihtamisen tavoista (3 artiklan 4 kohta).

                  Neuvoston päätökseen 2002/348/YOS on viitattu 17 päivänä marraskuuta 2003 annetussa neuvoston päätöslauselmassa, joka koskee pääsyn kieltämistä jäsenvaltioissa kentille, joilla pelataan kansainvälisiä jalkapallo-otteluita
                     3
                  , sekä EU:n jalkapallokäsikirjassa
                     4
                  . Käsikirja, joka hyväksyttiin ensimmäisen kerran kesäkuussa 1999 ja jota on päivitetty edellisen kerran marraskuussa 2016, sisältää yksityiskohtaiset suositukset kansainvälisestä poliisiyhteistyöstä ja toimenpiteistä, joilla ehkäistään ja hallitaan väkivaltaisuuksia ja levottomuuksia kansainvälisten jalkapallo-otteluiden yhteydessä, mukaan lukien poliisiviranomaisten välistä tietojenvaihtoa sekä kansallisten jalkapalloalan tietopisteiden rooleja ja tehtäviä koskevat ohjeet.

               2.4.Ehdotuksen perustelut

                  Paitsi että yleissopimus sisältää poliisiyhteistyöhön liittyviä säännöksiä (SEUT-sopimuksen 87 artikla), se sopii myös yleisemmin unionin urheiluun liittyviin politiikkatavoitteisiin (SEUT-sopimuksen 165 artikla). SEUT-sopimuksen 165 artiklan 3 kohdan mukaan unionin ja jäsenvaltioiden tulee suosia yhteistyötä kolmansien maiden sekä koulutuksen ja urheilun alalla toimivaltaisten kansainvälisten järjestöjen ja erityisesti Euroopan neuvoston kanssa. EU:n edistämistoimet, kuten Erasmus+ -ohjelman urheilutoimintojen hankkeiden tukeminen, kannattajille suunnatut tiedotuskampanjat ja urheilussa langetettavat seuraamukset, eivät ole riittäviä keinoja urheilukilpailujen liepeillä tapahtuvien väkivallantekojen ja syrjinnän poistamiseen. Koska ongelmassa on osittain kyse järjestyshäiriöistä, kansalliset viranomaiset ovat täydentäneet näitä toimia ehkäisevillä toimilla ja kohdennetuilla pakkokeinoilla. Tiettyjen otteluiden kansainvälisen luonteen sekä EU:n jäsenvaltioiden järjestyksenpitoon, turvallisuuteen ja turvatoimenpiteisiin liittyvien, toisistaan poikkeavien säännösten ja käytäntöjen vuoksi kyseessä ei ole yksinkertainen tehtävä. Lisäyhteistyö eri sidosryhmien välillä kaikenlaista väkivaltaa ja syrjintää vastaan on välttämätöntä. Lainvalvontatoimia on koordinoitava paremmin, ja EU voi helpottaa tätä prosessia erityisesti tukemalla Euroopan neuvoston yleissopimusta.

                  EU ei voi itsessään olla yleissopimuksen osapuoli. Tämä johtuu siitä, että yleissopimuksessa viitataan ainoastaan jäsenvaltioihin tai sopimuksen osapuolena oleviin valtioihin, eikä se sisällä mitään sanamuotoa, joka mahdollistaisi EU:n tai muun alueellisen yhdentymisjärjestön tulla sen osapuoleksi.

                  Tästä huolimatta EU on hyväksynyt sekä yleisiä että erityisiä toimenpiteitä, jotka koskevat poliisiyhteistyötä ja poliisiviranomaisten välistä tietojenvaihtoa kansainvälisten jalkapallo-otteluiden turvallisuuteen ja turvatoimiin liittyen sekä äskettäin päivitettyjä suosituksia näiden toimenpiteiden soveltamisesta.

                  Lisäksi yleissopimuksen 11 artiklan sitoumukset, jotka koskevat kansallisia jalkapalloalan tietopisteitä, voivat vaikuttaa yhteisiin sääntöihin SEUT-sopimuksen 3 artiklan 2 kohdassa tarkoitetussa merkityksessä. Tämä johtuu siitä, että velvollisuus perustaa tai nimittää kansallisia jalkapalloalan tietopisteitä sisältyy jo neuvoston päätökseen 2002/348/YOS, jossa määritellään kansallisten jalkapalloalan tietopisteiden tehtävät ja vahvistetaan niiden välistä yhteistyötä koskevat säännöt erityisesti poliisin tietojenvaihdon osalta. Yleissopimuksen 11 artiklan 2–4 kohta on lähes täydellisen yhteneväinen neuvoston päätökseen 2002/348/YOS sisältyvien velvoitteiden kanssa. Yleissopimuksen N:o 218 selitysmuistion mukaan kansalliset jalkapalloalan tietopisteet on perustettu Euroopan unionin lainsäädännön mukaisesti ja 11 artiklan 2–4 kohdan tekstin lähtökohtana on ollut neuvoston päätös 2002/348/YOS, ja siinä käytetään päätöksen termejä.

                  Nämä olosuhteet korostavat sitä, että jäsenvaltioiden on tarpeellista toimia EU:n toimielinten puitteissa, kun ne sitoutuvat jäsenvaltioiden väliseen yhteistyöhön ja poliisitietojen vaihtoon erityisesti, kun on kyse kansainvälisten jalkapallo-otteluiden turvallisuudesta ja turvatoimista.

                  Vaikka yleissopimuksen 11 artiklan 2–4 kohta perustui neuvoston päätökseen 2002/348/YOS juuri sen vuoksi, että vältyttäisiin ristiriidalta EU:n lainsäädännön kanssa, neuvoston päätös 2002/348/YOS on se, joka määrittää jäsenvaltioiden välistä yhteistyötä ja poliisitietojen vaihtoa kansainvälisten jalkapallo-otteluiden turvallisuuden ja turvatoimien alalla tätä nimenomaista tarkoitusta varten perustetun viranomaisverkoston kautta. Vain EU pystyy ottamaan velvollisuudekseen jatkaa tämän järjestelmän toteuttamista EU:ssa suhteessa kolmansiin maihin ja laajentaa sen soveltamista asianomaisiin kolmansiin maihin.

                  Koska EU ei itsessään voi olla yleissopimuksen N:o 218 osapuoli ja koska jäsenvaltiot voivat tulla yleissopimuksen osapuoliksi vain EU:n valtuuttamina (SEUT-sopimuksen 2 artiklan 1 kohta), on asianmukaista hyväksyä päätös, jossa jäsenvaltiot valtuutetaan EU:n edun mukaisesti allekirjoittamaan ja ratifioimaan yleissopimuksen.

               3.OIKEUSPERUSTA

                  Ehdotettu neuvoston päätös perustuu SEUT-sopimuksen 218 artiklan 6 kohdan a alakohdan v alakohtaan ja SEUT-sopimuksen 218 artiklan 8 kohtaan luettuna yhdessä SEUT-sopimuksen 87 artiklan 1 kohdan kanssa, jossa määritetään pääasiallinen oikeusperusta EU:n poliisiyhteistyötä koskevalle lainsäädännölle.

               2018/0116 (NLE)

               Ehdotus

               NEUVOSTON PÄÄTÖS

               jäsenvaltioille annettavasta valtuutuksesta tulla Euroopan unionin edun mukaisesti
                  turvallisuutta, turvatoimia ja palveluja koskevaa yhdennettyä lähestymistapaa jalkapallo-otteluissa ja muissa urheilutilaisuuksissa koskevan Euroopan neuvoston yleissopimuksen osapuoleksi
                  (CETS N:o 218)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 6 kohdan a alakohdan v alakohdan ja 218 artiklan 8 kohdan yhdessä sen 87 artiklan 1 kohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän
                  5
               ,

               sekä katsoo seuraavaa:

               (1)Yleissopimus turvallisuutta, turvatoimia ja palveluita koskevasta yhdennetystä lähestymistavasta jalkapallo-otteluissa ja muissa urheilutilaisuuksissa, jäljempänä ’yleissopimus’, on ollut avoinna allekirjoittamista ja ratifiointia varten 3 päivästä heinäkuuta 2016 alkaen.

               (2)Yleissopimuksen tavoitteena on luoda turvallinen, turvattu ja lämminhenkinen ympäristö jalkapallo-otteluissa ja muissa urheilutilaisuuksissa.

               (3)Kansallisia jalkapalloalan tietopisteitä koskeva yleissopimuksen 11 artiklan 2–4 kohta voi vaikuttaa yhteisiin sääntöihin tai muuttaa niiden soveltamisalaa SEUT-sopimuksen 3 artiklan 2 kohdassa tarkoitetussa merkityksessä, koska nämä säännökset ovat yhteneväiset neuvoston päätökseen 2002/348/YOS
                  6
                sisältyvien turvallisuutta kansainvälisten jalkapallo-otteluiden yhteydessä koskevien velvoitteiden kanssa.

               (4)Unionin tuki yleissopimukselle on tärkeää, jotta urheilutilaisuuksiin liittyvä väkivalta saadaan kuriin, ja se täydentäisi unionin muita tätä alaa koskevia pyrkimyksiä, joita se edistää tukemalla Erasmus+ -ohjelman urheilutoimiin kuuluvia hankkeita.

               (5)Unionista ei voi tulla yleissopimuksen osapuolta, koska ainoastaan valtiot voivat olla sen osapuolia.

               (6)Jäsenvaltiot olisi sen vuoksi valtuutettava allekirjoittamaan ja ratifioimaan yleissopimus unionin edun mukaisesti siltä osin kuin on kyse unionin yksinomaiseen toimivaltaan kuuluvista sopimuksen osista.

               (7)Neuvoston päätös 2002/348/YOS sitoo Yhdistynyttä kuningaskuntaa ja Irlantia, ja ne osallistuvat näin ollen tämän päätöksen hyväksymiseen.

               (8)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

               ON HYVÄKSYNYT TÄMÄN PÄÄTÖKSEN:

               1 artikla

               Valtuutetaan jäsenvaltiot tulemaan turvallisuutta, turvatoimia ja palveluja koskevaa yhdennettyä lähestymistapaa jalkapallo-otteluissa ja muissa urheilutilaisuuksissa koskevan Euroopan neuvoston yleissopimuksen (CETS N:o 218) osapuoliksi siltä osin kuin on kyse unionin yksinomaiseen toimivaltaan kuuluvista sopimuksen osista.

               2 artikla

               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               3 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        EYVL L 121, 8.5.2002.

                     (2)

                        EUVL L 155, 15.6.2007, s. 76.

                     (3)

                        EUVL C 281, 22.11.2003, s. 1.

                     (4)

                        Neuvoston päätöslauselma, annettu 6 päivänä joulukuuta 2001, sellaisten kansainvälisten jalkapallo-ottelujen, joissa on mukana ainakin yksi jäsenvaltio, yhteydessä esiintyvien väkivaltaisuuksien ja levottomuuksien ehkäisemistä ja torjuntaa ja siihen liittyvää kansainvälistä poliisiyhteistyötä koskevia suosituksia sisältävästä käsikirjasta (EYVL C 022, 24.1.2002, s. 1).

                     (5)

                        EUVL C , , s. .

                     (6)

                        Neuvoston päätös 2002/348/YOS, tehty 25 päivänä huhtikuuta 2002, turvallisuudesta kansainvälisten jalkapallo-ottelujen yhteydessä (EYVL L 121, 8.5.2002, s. 1).


               EUROOPAN KOMISSIO
            Bryssel 2.5.2018
            COM(2018) 249 final
            2018/0117(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) ja pöytäkirjan 37 (luettelo, josta määrätään 101 artiklassa) muuttamiseen (yleinen tietosuoja-asetus)
            (ETA: n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  ETA:n sekakomitean päätösluonnoksella (joka on liitetty ehdotukseen neuvoston päätökseksi) on tarkoitus muuttaa ETA-sopimuksen liitettä XI (Sähköinen viestintä, audiovisuaaliset palvelut ja tietoyhteiskunta) ja pöytäkirjaa 37 (luettelo, josta määrätään 101 artiklassa) siten, että yleinen tietosuoja-asetus (asetus (EU) 2016/679)
                     1
                   otetaan osaksi ETA-sopimusta.

               •Yhdenmukaisuus muiden alaa koskevien politiikkojen säännösten kanssa

                  Liitteenä olevalla ETA:n sekakomitean päätösluonnoksella laajennetaan jo voimassa oleva EU:n politiikka koskemaan ETA:n EFTA-valtioita (Norja, Islanti ja Liechtenstein).

               •Yhdenmukaisuus unionin muiden politiikkojen kanssa

               EU:n säännöstön laajentaminen koskemaan ETA:n EFTA-valtioita ottamalla ne osaksi ETA-sopimusta toteutetaan sopimuksen tavoitteiden ja periaatteiden mukaisesti. ETA-sopimuksen tavoitteena on perustaa dynaaminen ja yhdenmukainen Euroopan talousalue, joka perustuu yhteisiin sääntöihin ja yhdenvertaisiin kilpailun edellytyksiin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               ETA-sopimuksen osaksi otettava lainsäädäntö perustuu Euroopan unionin toiminnasta tehdyn sopimuksen 16 artiklaan.

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               Komissio toimittaa yhteistyössä Euroopan ulkosuhdehallinnon kanssa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.

               •Toissijaisuusperiaate (jaetun toimivallan osalta)

               Ehdotus on toissijaisuusperiaatteen mukainen seuraavasta syystä:

               Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on sisämarkkinoiden yhtenäisyyden varmistaminen, vaan se voidaan vaikutusten vuoksi saavuttaa paremmin unionin tasolla.

               Tässä EU:n säännöstön ottamisessa osaksi ETA-sopimusta noudatetaan Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annettua neuvoston asetusta (EY) N:o 2894/94, jossa vahvistetaan noudatettu menettelytapa.

                  •
                        Suhteellisuusperiaate

               Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen tämän tavoitteen saavuttamiseksi.

               •Sääntelytavan valinta

               ETA-sopimuksen 98 artiklan mukaisesti valittu säädöstyyppi on ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               Ei sovelleta.

               4.TALOUSARVIOVAIKUTUKSET

               Asetuksen (EU) 2016/679 ottamisella osaksi ETA-sopimusta ei odoteta olevan talousarviovaikutuksia.

               5.LISÄTIEDOT

               •Tärkeimpien mukautusten perustelut

               Osallistumislauseke (mukautukset a ja k)

               Sen jälkeen kun yleinen tietosuoja-asetus on otettu osaksi ETA-sopimusta ETA:n EFTA-valtioiden valvontaviranomaiset osallistuvat mahdollisimman täysipainoisesti niin kutsuttuun yhden luukun järjestelmään ja yhdenmukaisuusmekanismin toimintaan ja saavat samat oikeudet ja velvollisuudet Euroopan tietosuojaneuvostossa kuin EU:n jäsenvaltioiden valvontaviranomaiset, lukuun ottamatta äänioikeutta ja vaalikelpoisuutta tietosuojaneuvoston puheenjohtajan tai varapuheenjohtajien vaaleissa. EFTA-valtioiden valvontaviranomaisten asemat kirjataan myös erikseen.

               Mukautuksella a varmistetaan myös, että tietosuojaneuvoston työjärjestyksessä otetaan täysimääräisesti huomioon ETA:n EFTA-valtioiden valvontaviranomaisten ja EFTAn valvontaviranomaisen osallistuminen, lukuun ottamatta äänioikeutta ja vaalikelpoisuutta tietosuojaneuvoston puheenjohtajan tai varapuheenjohtajien vaaleissa.

               Yleisellä tietosuoja-asetuksella siirretään kansallisille valvontaviranomaisille valtuudet toimia kansallisella tasolla, mikä edellyttää kansainvälistä koordinointi- ja lähentymiskäytäntöä, joten ETA:n EFTA-valtioiden valvontaviranomaisten on välttämätöntä osallistua tasavertaisesti yhden luukun järjestelmään ja yhdenmukaisuusmekanismiin, jotta varmistetaan johdonmukainen valvontayhteistyö ja lähentyminen ETA-alueella.

               Jotta EFTAn valvontaviranomaisen olisi helppoa noudattaa ETA:n sääntöjä johdonmukaisesti ETA:n EFTA-valtioissa ja jotta EFTAn valvontaviranomainen voi harjoittaa ETA-sopimuksen 108 artiklan mukaisia tehtäviään, mukautuksella k säädetään, että EFTAn valvontaviranomaisella on oikeus osallistua tietosuojaneuvoston kokouksiin ilman äänioikeutta ja että EFTAn valvontaviranomainen nimeää edustajansa tietosuojaneuvostoon. Kuten edellä todettiin, mukautus a edellyttää myös, että tietosuojaneuvoston työjärjestyksessä on otettava täysimääräisesti huomioon EFTAn valvontaviranomaisen osallistuminen.

               Tietoa neuvotteluista kolmansien maiden kanssa (mukautus f)

               Mukautus tarkoittaa, että ETA:n EFTA-valtioille tiedotetaan kolmansien maiden kuulemisista tarkoituksena hyväksyä tietosuojan riittävyyttä koskeva päätös 93 artiklan 3 kohdassa tarkoitettua menettelyä noudattaen. ETA-sopimuksen 100 artiklan mukaisesti EFTA-valtiot osallistuvat täysimääräisesti 93 artiklan nojalla perustetun komitean toimintaan äänioikeutta lukuun ottamatta.

               Mukautuksella myös täsmennetään, että silloin kun kolmas maa tai kansainvälinen järjestö sopii erityisistä velvoitteista, jotka koskevat jäsenvaltioista peräisin olevien henkilötietojen käsittelyä, EU ottaa huomioon ETA:n EFTA-valtioiden tilanteen ja keskustelee kolmansien maiden tai kansainvälisten järjestöjen kanssa mahdollisista mekanismeista, joita ETA:n EFTA-valtiot voisivat soveltaa.

               45 artiklan 1 kohta – Tietojen siirto kolmansiin maihin ja kansainvälisiin järjestöihin (mukautus e)

               Henkilötietoja voidaan siirtää ETA:n EFTA-valtiolta kolmanteen maahan tai kansainväliselle järjestölle sellaisen täytäntöönpanosäädöksen (tietosuojan riittävyyttä koskeva päätös) nojalla, jonka komissio on hyväksynyt ja joka on otettu osaksi ETA-sopimusta kyseisessä sopimuksessa kuvattujen tavanomaisten menettelyjen mukaisesti. Mukautuksen e tarkoituksena on mahdollistaa tietojen siirto myös siten, että ETA:n EFTA-valtio soveltaa tietosuojan riittävyyttä koskevaa päätöstä jo ennen kuin ETA:n sekakomitea tekee päätöksen kyseisen, tietosuojan riittävyyttä koskevan päätöksen ottamisesta osaksi ETA-sopimusta. Lisäksi mukautuksen e mukaan jokaisen ETA:n EFTA-valtion on päätettävä ennen tietosuojan riittävyyttä koskevan päätöksen voimaantuloa, soveltaako se tietosuojan riittävyyttä koskevaa päätöstä samaan aikaan kuin EU:n jäsenvaltiot, ja ilmoitettava päätöksestään komissiolle ja EFTAn valvontaviranomaiselle. Jos EFTA-valtio ei tee tällaista ilmoitusta komissiolle ja EFTAn valvontaviranomaiselle, sen on sovellettava toimenpiteitä samaan aikaan kuin EU:n jäsenvaltiot.

               Jos ETA:n sekakomiteassa ei pystytä sopimaan tietosuojan riittävyyttä koskevan päätöksen ottamisesta osaksi ETA-sopimusta 12 kuukauden kuluessa kyseisen päätöksen voimaantulosta, jokainen ETA:n EFTA-valtio voi keskeyttää toimenpiteiden soveltamisen siihen asti, kunnes tietosuojan riittävyyttä koskeva päätös on otettu osaksi ETA-sopimusta, ja tällaisen EFTA-valtion on ilmoitettava siitä viipymättä komissiolle ja EFTAn valvontaviranomaiselle. Tällä mukautuksella ei suljeta pois ETA-sopimuksen 102 artiklan soveltamista mukautuksessa tarkoitetulla tavalla.

               Jos ETA:n EFTA-valtio päättää keskeyttää toimenpiteiden soveltamisen 45 artiklan 5 kohdan perusteella (toimenpiteet liittyvät siihen, että kolmas maa tai kolmannen maan alue tai yksi tai useampi tietty toimiala tai kansainvälinen järjestö ei tarjoa enää riittävää tietosuojan tasoa), muiden ETA-sopimuksen sopimuspuolten on kiellettävä henkilötietojen vapaa liikkuvuus kyseiseen ETA:n EFTA-valtioon.

               46 artiklan 2 kohta – Täytäntöönpanosäädösten soveltaminen tietosuojaa koskevien vakiolausekkeiden osalta (mukautus h)

               Tämän mukautuksen perustana on sama periaate kuin mukautuksella e (ks. edellä). Mukautuksen ansiosta EFTAn rekisterinpitäjät tai EFTAn henkilötietojen käsittelijät voivat käyttää tietosuojaa koskevia vakiolausekkeita samaan aikaan kun ne tulevat voimaan EU:ssa, paitsi jos EFTA-valtio päättää olla soveltamatta toimenpidettä samaan aikaan kuin EU:n jäsenvaltiot.

               Perusoikeuskirjaan kohdistuvan viittauksen soveltamatta jättäminen (mukautus i)

               ETA-sopimuksen 7 artiklan mukaisesti vain ETA-sopimuksen osaksi otetut säädökset sitovat EFTA-valtioita. Euroopan unionin perusoikeuskirja on EU:n primaarilainsäädännön väline, joka ei sido muita kuin jäsenvaltioita ja joka ei ole olennainen ETA:n yhteydessä. Näin ollen yleiseen tietosuoja-asetukseen tehtävän mukautuksen i mukaan 58 artiklan 4 kohtaan sisältyvää viittausta perusoikeuskirjaan ei sovelleta.

               63 artikla, 64 artiklan 2 kohta, 65 artiklan 1 kohdan c alakohta ja 70 artiklan 1 kohdan e alakohta – EFTAn valvontaviranomainen pyytää neuvoa tai lausuntoa tietosuojaneuvostolta (mukautus l)

               Mukautuksen l mukaisesti EFTAn valvontaviranomaisella on oikeus pyytää neuvoa tai lausuntoa tietosuojaneuvostolta ja ilmoittaa asioista tietosuojaneuvostolle 63 artiklan, 64 artiklan 2 kohdan, 65 artiklan 1 kohdan c alakohdan ja 70 artiklan 1 kohdan e alakohdan mukaisesti. Mukautuksessa vahvistetaan sovellettavat oikeudet ja velvollisuudet sisältävät artiklat, jotka ovat merkityksellisiä EFTAn valvontaviranomaiselle sopimuksen 109 artiklan mukaan kuuluvien tehtävien harjoittamiselle.

               2018/0117 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) ja pöytäkirjan 37 (luettelo, josta määrätään 101 artiklassa) muuttamiseen

                  (yleinen tietosuoja-asetus)

               (ETA: n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 16 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan talousalueesta tehty sopimus
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaisesti ETA:n sekakomitea voi päättää muuttaa muun muassa ETA-sopimuksen liitettä XI (Sähköinen viestintä, audiovisuaaliset palvelut ja tietoyhteiskunta) ja pöytäkirjaa 37 (luettelo, josta määrätään 101 artiklassa).

               (3)Euroopan parlamentin ja neuvoston asetus (EU) 2016/679
                  5
                olisi otettava osaksi ETA-sopimusta.

               (4)Asetuksella (EU) 2016/679 kumotaan [25 päivästä toukokuuta 2018 alkaen] Euroopan parlamentin ja neuvoston direktiivi 95/46/EY
                  6
               , joka on otettu osaksi ETA-sopimusta ja joka olisi sen vuoksi poistettava ETA-sopimuksesta [25 päivästä toukokuuta 2018 alkaen].

               (5)Sen vuoksi olisi muutettava ETA-sopimuksen liitettä XI ja pöytäkirjaa 37.

               (6)Unionin kannan ETA:n sekakomiteassa olisi sen vuoksi perustuttava tähän päätökseen liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen liitteen XI ja pöytäkirjan 37 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (EUVL L 119, 4.5.2016, s. 1).

                     (2)

                        EYVL L 305, 30.11.1994, s. 6–8.

                     (3)

                        EYVL L 305, 30.11.1994, s. 6.

                     (4)

                        EYVL L 1, 3.1.1994, s. 3.

                     (5)

                        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (EUVL L 119, 4.5.2016, s. 1).

                     (6)

                        EYVL L 281, 23.11.1995, s. 31.

    ---documentbreak---

               EUROOPAN KOMISSIO
            Bryssel2.5.2018
            COM(2018) 249 final
            LIITTEET
            asiakirjaan
            Ehdotus NEUVOSTON PÄÄTÖKSEKSI
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) ja pöytäkirjan 37 (luettelo, josta määrätään 101 artiklassa) muuttamiseen(yleinen tietosuoja-asetus)

               LIITE I
                  ETA:N SEKAKOMITEAN PÄÄTÖS
                  N:o    ,

               annettu 0.0.0,

               ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) ja pöytäkirjan 37 (luettelo, josta määrätään 101 artiklassa) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

               sekä katsoo seuraavaa:

               (1)Luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27 päivänä huhtikuuta 2016 annettu Euroopan parlamentin ja neuvoston asetus (EU) 2016/679 (yleinen tietosuoja-asetus)
                  1
                olisi otettava osaksi ETA-sopimusta.

               (2)Toteaa, että tietosuoja on perusoikeus, joka vahvistetaan useissa kansainvälisissä ihmisoikeussopimuksissa.

               (3)Toteaa, että rekisterinpitäjillä ja henkilötietojen käsittelijöillä ETA-alueella on tärkeää olla yhtäläiset oikeudet ja velvollisuudet.

               (4)Tässä päätöksessä säädetään, että EFTA-valtioiden valvontaviranomaiset osallistuvat täysimääräisesti yhden luukun järjestelmään ja yhdenmukaisuusmekanismin toimintaan ja saavat samat oikeudet ja velvollisuudet kuin EU:n jäsenvaltioiden valvontaviranomaiset Euroopan tietosuojaneuvostossa, jäljempänä ’tietosuojaneuvosto’, joka on perustettu asetuksella (EU) 2016/679, lukuun ottamatta äänioikeutta ja vaalikelpoisuutta tietosuojaneuvoston puheenjohtajan tai varapuheenjohtajien vaaleissa. Tätä varten EFTA-valtioiden valvontaviranomaisten olisi osallistuttava tietosuojaneuvoston toimintaan, myös sellaisten alaryhmien toimintaan, jotka tietosuojaneuvosto saattaa perustaa tehtäviensä hoitamiseksi, ja saatava kaikki tiedot, joita ne tarvitsevat toimintaan osallistumiseen, tarvittaessa myös täyden pääsyn sähköiseen tiedonvaihtojärjestelmään, jonka tietosuojaneuvosto saattaa perustaa.

               (5)Asetuksella (EU) 2016/679 kumotaan [25 päivästä toukokuuta 2018 alkaen] Euroopan parlamentin ja neuvoston direktiivi 95/46/EY
                  2
               , joka on otettu osaksi ETA-sopimusta ja joka on sen vuoksi poistettava ETA-sopimuksesta [25 päivästä toukokuuta 2018 alkaen].

               (6)Sen vuoksi olisi muutettava ETA-sopimuksen liitettä XI ja pöytäkirjaa 37,

               ON HYVÄKSYNYT TÄMÄN PÄÄTÖKSEN:

               1 artikla

               Korvataan ETA-sopimuksen liitteessä XI olevan 5 e kohdan (Euroopan parlamentin ja neuvoston direktiivi 95/46/EY) teksti [25 päivästä toukokuuta 2018 alkaen] seuraavasti:

               ”32016 R 0679: Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).

               Tätä sopimusta sovellettaessa asetuksen säännöksiä koskevat seuraavat mukautukset:

               a)EFTA-valtioiden valvontaviranomaiset osallistuvat Euroopan tietosuojaneuvoston, jäljempänä ’tietosuojaneuvosto’, toimintaan. Tätä varten ne saavat samat oikeudet ja velvollisuudet kuin EU:n jäsenvaltioiden valvontaviranomaiset tietosuojaneuvostossa, lukuun ottamatta äänioikeutta ja vaalikelpoisuutta tietosuojaneuvoston puheenjohtajan tai varapuheenjohtajien vaaleissa, jollei tässä sopimuksessa toisin määrätä. Tietosuojaneuvosto kirjaa kunkin EFTA-valtion valvontaviranomaisen aseman erikseen.

               Tietosuojaneuvoston työjärjestyksessä otetaan täysimääräisesti huomioon EFTA-valtioiden valvontaviranomaisten ja EFTAn valvontaviranomaisen osallistuminen, lukuun ottamatta äänioikeutta ja vaalikelpoisuutta tietosuojaneuvoston puheenjohtajan tai varapuheenjohtajien vaaleissa.

               b)Sen estämättä, mitä tämän sopimuksen pöytäkirjassa 1 määrätään, ja jollei tässä sopimuksessa toisin määrätä, ’jäsenvaltioilla’ tarkoitetaan asetuksessa tarkoitetun lisäksi myös EFTA-valtioita ja ’valvontaviranomaisilla’ tarkoitetaan asetuksessa tarkoitetun lisäksi myös EFTA-valtioiden valvontaviranomaisia.

               c)Viittauksia unionin lainsäädäntöön tai unionin tietosuojasäännöksiin on pidettävä viittauksina ETA-sopimukseen tai sen sisältämiin tietosuojasäännöksiin.

               d)Lisätään EFTA-valtioiden osalta 13 artiklan 1 kohdan f kohtaan ja 14 artiklan 1 kohdan f kohtaan sanojen ”tietosuojan riittävyyttä koskevan komission päätöksen” jälkeen sanat ”, jota sovelletaan ETA-sopimuksen nojalla,”.

               e)Lisätään EFTA-valtioiden osalta 45 artiklan 1 kohdan jälkeen seuraava:

               ”1 a. Odotettaessa ETA:n sekakomitean päätöstä ottaa tämän artiklan 3 tai 5 kohdan nojalla hyväksytty täytäntöönpanosäädös osaksi ETA-sopimusta EFTA-valtio voi päättää soveltaa kyseisen täytäntöönpanosäädöksen sisältämiä toimenpiteitä.

               Jokaisen EFTA-valtion on päätettävä ennen tämän artiklan 3 tai 5 kohdan nojalla hyväksytyn täytäntöönpanosäädöksen voimaantuloa, soveltaako se – odotettaessa ETA:n sekakomitean päätöstä ottaa kyseinen täytäntöönpanosäädös osaksi ETA-sopimusta – kyseisen täytäntöönpanosäädöksen sisältämiä toimenpiteitä samaan aikaan kuin EU:n jäsenvaltiot, ja ilmoitettava päätöksestään komissiolle ja EFTAn valvontaviranomaiselle. Mikäli se ole toisin päättänyt, jokaisen EFTA-valtion on sovellettava tämän artiklan 3 tai 5 kohdan nojalla hyväksytyn täytäntöönpanosäädöksen sisältämiä toimenpiteitä samaan aikaan kuin EU:n jäsenvaltioiden.

               Sen estämättä, mitä sopimuksen 102 artiklassa määrätään, jos ETA:n sekakomiteassa ei pystytä sopimaan tämän artiklan 3 tai 5 kohdan nojalla hyväksytyn täytäntöönpanosäädöksen ottamisesta osaksi ETA-sopimusta 12 kuukauden kuluessa kyseisen täytäntöönpanosäädöksen voimaantulosta, jokainen EFTA-valtio voi keskeyttää toimenpiteiden soveltamisen, ja tällaisen EFTA-valtion on ilmoitettava siitä viipymättä komissiolle ja EFTAn valvontaviranomaiselle.

               Poiketen siitä, mitä 1 artiklan 3 kohdassa säädetään, muiden ETA-sopimuksen sopimuspuolten on rajoitettava henkilötietojen vapaata liikkuvuutta tai kiellettävä henkilötietojen vapaa liikkuvuus EFTA-valtioon, joka ei sovella tämän artiklan 5 kohdan nojalla hyväksytyn täytäntöönpanosäädöksen sisältämiä toimenpiteitä, samalla tavalla kuin nämä toimenpiteet estävät henkilötietojen siirron kolmanteen maahan tai kansainväliselle järjestölle.”

               f)Jos EU aloittaa neuvottelut kolmansien maiden tai kansainvälisten järjestöjen kanssa tavoitteenaan hyväksyä tietosuojan riittävyyttä koskeva päätös 45 artiklan mukaisesti, siitä on ilmoitettava asianmukaisesti EFTA-valtioille. Silloin kun kolmas maa tai kansainvälinen järjestö sopii erityisistä velvoitteista, jotka koskevat jäsenvaltioista peräisin olevien henkilötietojen käsittelyä, EU ottaa huomioon EFTA-valtioiden tilanteen ja keskustelee kolmansien maiden tai kansainvälisten järjestöjen kanssa mahdollisista mekanismeista, joita EFTA-valtiot voisivat soveltaa.

               g)Lisätään 46 artiklan 2 kohtaan seuraava:

               ”EFTA-valtioiden valvontaviranomaisilla on sama oikeus kuin EU:n valvontaviranomaisilla toimittaa tietosuojaa koskevia vakiolausekkeita komission hyväksyttäväksi 93 artiklan 2 kohdassa tarkoitettua tarkastelumenettelyä noudattaen.”

               h)Lisätään EFTA-valtioiden osalta 46 artiklan 2 kohdan jälkeen kohta seuraavasti:

               ”2 a. Odotettaessa ETA:n sekakomitean päätöstä ottaa täytäntöönpanosäädös osaksi ETA-sopimusta 1 kohdassa mainitut asianmukaiset suojatoimet voidaan hyväksyä 46 artiklan 2 kohdan c ja d alakohdassa tarkoitetuilla tietosuojaa koskevilla vakiolausekkeilla, silloin kun EFTA-valtio soveltaa täytäntöönpanosäädöksen sisältämiä toimenpiteitä.

               Jokaisen EFTA-valtion on päätettävä ennen 46 artiklan 2 kohdan c ja d alakohdan nojalla hyväksyttyjen täytäntöönpanosäädösten voimaantuloa, soveltaako se – odotettaessa ETA:n sekakomitean päätöstä ottaa kyseinen täytäntöönpanosäädös osaksi ETA-sopimusta – kyseisen täytäntöönpanosäädöksen sisältämiä toimenpiteitä samaan aikaan kuin EU:n jäsenvaltiot, ja ilmoitettava päätöksestään komissiolle ja EFTAn valvontaviranomaiselle. Mikäli se ole toisin päättänyt, jokaisen EFTA-valtion on sovellettava 46 artiklan 2 kohdan c ja d alakohdan nojalla hyväksytyn täytäntöönpanosäädöksen sisältämiä toimenpiteitä samaan aikaan kuin EU:n jäsenvaltioiden.

               Sen estämättä, mitä sopimuksen 102 artiklassa määrätään, jos ETA:n sekakomiteassa ei pystytä sopimaan 46 artiklan 2 kohdan c ja d alakohdan nojalla hyväksytyn täytäntöönpanosäädöksen ottamisesta osaksi ETA-sopimusta 12 kuukauden kuluessa kyseisen täytäntöönpanosäädöksen voimaantulosta, jokainen EFTA-valtio voi keskeyttää toimenpiteiden soveltamisen, ja tällaisen EFTA-valtion on ilmoitettava siitä viipymättä komissiolle ja EFTAn valvontaviranomaiselle.”

               i)EFTA-valtioiden osalta ei sovelleta 58 artiklan 4 kohdan ilmausta ”perusoikeuskirjan mukaisesti”.

               j)Lisätään 59 artiklaan sanan ”komission” jälkeen sanat ”, EFTAn valvontaviranomaisen”.

               k)EFTAn valvontaviranomaisella on oikeus osallistua tietosuojaneuvoston kokouksiin ilman äänioikeutta. EFTAn valvontaviranomainen nimeää edustajansa.

               l)Kun asialla on merkitystä sopimuksen 109 artiklan mukaan EFTAn valvontaviranomaiselle kuuluvien tehtävien harjoittamiselle, EFTAn valvontaviranomaisella on oikeus pyytää neuvoa tai lausuntoa tietosuojaneuvostolta ja ilmoittaa asioista tietosuojaneuvostolle 63 artiklan, 64 artiklan 2 kohdan, 65 artiklan 1 kohdan c alakohdan ja 70 artiklan 1 kohdan e alakohdan mukaisesti. Lisätään 63 artiklaan sanan ”komission” jälkeen sanat ”ja tarvittaessa EFTAn valvontaviranomaisen”, 64 artiklan 2 kohtaan ja 65 artiklan 1 kohdan c alakohtaan sanan ”komissio” jälkeen sanat ”ja tarvittaessa EFTAn valvontaviranomainen” sekä 70 artiklan 1 kohdan e alakohtaan sanan ’komission’ jälkeen sanat ”ja tarvittaessa EFTAn valvontaviranomaisen”.

               m)Tietosuojaneuvoston puheenjohtajan tai sihteeristön on tarvittaessa ilmoitettava EFTAn valvontaviranomaiselle tietosuojaneuvoston toiminnasta 64 artiklan 5 kohdan a ja b alakohdan, 65 artiklan 5 kohdan ja 75 artiklan 6 kohdan b alakohdan nojalla. Lisätään 64 artiklan 5 kohdan a alakohtaan ja 65 artiklan 5 kohtaan sanan ”komissiolle” jälkeen sanat ”ja tarvittaessa EFTAn valvontaviranomaiselle” sekä 75 artiklan 6 kohdan b alakohtaan sanan ’komission’ jälkeen sanat ”ja tarvittaessa EFTAn valvontaviranomaisen”.

               Kun asialla on merkitystä sopimuksen 109 artiklan mukaan EFTAn valvontaviranomaiselle kuuluvien tehtävien harjoittamiselle, EFTAn valvontaviranomaisella on oikeus saada tietoa asianomaisen EFTA-valtion valvontaviranomaiselta 66 artiklan 1 kohdan mukaisesti. Lisätään 66 artiklan 1 kohtaan sanan ”komissiolle” jälkeen sanat ”ja tarvittaessa EFTAn valvontaviranomaiselle”.

               n)Lisätään 71 artiklan 1 kohtaan sanan ”neuvostolle” jälkeen sanat ”, EFTA-valtioiden pysyvälle komitealle ja EFTAn valvontaviranomaiselle”.

               o)Lisätään 73 artiklan 1 kohtaan virke seuraavasti:

               ”EFTA-valtioiden jäseniä ei voida valita puheenjohtajan tai varapuheenjohtajien tehtäviin.”

               2 artikla

               Poistetaan ETA-sopimuksen pöytäkirjassa 37 olevan 13 kohdan (Tietosuojatyöryhmä) teksti.

               3 artikla

               Asetuksen (EU) 2016/679 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               4 artikla

               Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty*.

                  35 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean sihteerit

               LIITE II

                  Sopimuspuolten yhteinen julistus

                  ETA:n sekakomitean päätökseen N:o XX, annettu .. päivänä ...kuuta YYYY, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27 päivänä huhtikuuta 2016 annetun Euroopan parlamentin ja neuvoston asetuksen (EU) 2016/679 (yleinen tietosuoja-asetus) ottamisesta osaksi ETA-asetusta

               Pitäen mielessä ETA-sopimuksen kaksipilarisen rakenteen ja ottaen huomioon sen, että Euroopan tietosuojaneuvoston päätökset sitovat välittömästi ETA:n EFTA-valtioiden kansallisia valvontaviranomaisia, sopimuspuolet

               –panevat merkille, että Euroopan tietosuojaneuvoston päätökset osoitetaan kansallisille valvontaviranomaisille,

               –toteavat, että tämä ratkaisu ei muodosta ennakkotapausta EU:n säädösten tuleville mukautuksille, jotka on sisällytettävä ETA-sopimukseen.

                     (1)

                        EUVL L 119, 4.5.2016, s. 1.

                     (2)

                        EYVL L 281, 23.11.1995, s. 31.

                     (3)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]